text: Julebyer slås om gæsterne
  22 november 2015 kl. 17.14
  De mange julemarkeder og julearrangementer der foregår rundt omkring, er i skarp konkurrence om de glade julekunder, der er parat til at bruge penge.
  Ribe har Peters Jul, Varde er Nissernes By og i Tønder da siger de, at julen den begynder. Der er rigtig mange, der gerne vil være den allerbedste juleby, og derfor bliver der lige nu kæmpet en hård kamp for at lokke kunderne til.
  Derfor skal der tænkes kreativt og både de forskellige julemarkeder og julebyer, skal have noget at byde på, hvis de skal vinde kampen.
  -Byerne skal sørge for at have noget helt unikt, som de står for. Det hjælper ikke bare at gøre som alle de andre, siger Henning Knudsen, der er Branding-ekspert ved Syddansk Universitet i dag til TV SYD.
  Men hvor meget får byerne egentlig ud af at gøre så meget ud af julen. Kan det overhovedet betale sig.
  TV SYD har i dag besøgt julebyen Tønder og julemarkedet i Gram.
  